கேள்வி: ஆச்சே சுனாமி அருங்காட்சியகம் - வடிவமைப்பு என்பது என்ன?
பதில்: ஆச்சே சுனாமி அருங்காட்சியகம் இந்தோனேசிய கட்டிடக் கலைஞரான, தற்போது மேற்கு ஜாவாவின் ஆளுநராக உள்ள ரித்வான் காமில் என்பவரால் வடிவமைக்கப்பட்ட அருங்காட்சியகம் ஆகும். இந்த அருங்காட்சியகம் 2,500 மீ 2 நான்கு அடுக்கு வடிவில் அமைந்துள்ளது. அதன் நீண்ட வளைந்த நிலையிலான சுவர்கள் ஜியாமெட்ரிக் வடிவுகளைக் கொண்டு மூடிய நிலையில் உள்ளது. உள்ளே, பார்வையாளர்கள் நுழையும்போது இரண்டு உயரமான சுவர்களுக்கு இடையில் இருண்ட பகுதி காணப்படும். அங்கே உள்ள குறுகிய நடைபாதை வழியாக பார்வையாளர்கள் நுழையும் வகையில் அமைந்துள்ளது. சுனாமியின் சத்தத்தையும் பீதியையும் அவர்கள் முன் கொண்டுவர வேண்டும் என்ற வகையில் அவை உருவாக்கப்பட்டு வடிவமைக்கப்பட்டுள்ளன. அருங்காட்சியகத்தில் உள்ள சுவர்களில் சமன் நடன நிகழ்ச்சி அங்கு சித்திரங்களாகக் காட்சிப்படுத்தப்பட்டுள்ளன. சமன் நடனத்தை ஆயிரம் கைகளின் நடனம் என்றும் கூறுவர். இந்தோனேசியாவின் மிகப் பிரசித்தி பெற்ற நடனங்களில் ஒன்றான இந்த நடனமானது ஆச்சே இன மக்களின் ஒரு குறியீட்டு சைகையாகும். அதில் வலிமை, ஒழுக்கம் மற்றும் மத நம்பிக்கைகள் போன்றவை அர்ப்பணிக்கப்பட்ட நிலையில் காணப்படும்.[http://www.worldarchitecturenews.com/index.php?fuseaction=wanappln.projectview&upload_id=11248 "Aceh Tsunami Museum offers tribute to victims and survivors"] . ''WorldArchitectureNews.com''. World Architecture News. 2009-03-06. Retrieved 2011-02-12. மேலே இருந்து பார்க்கும் போது அங்கு அமைந்துள்ள, கூரையானது சுனாமியை ஒத்த வகையில் அமைந்துள்ளது. தரை தளம் சுனாமியிலிருந்து தப்பிக்கும் வகையில் வடிவமைக்கப்பட்ட, சிறந்த முறையில் பொருத்தப்பட்ட பாரம்பரியமாக எழுப்பப்பட்ட ஆச்சே இன மக்களின் வீடுகளின் மாதிரியைக் கொண்டு அமைந்துள்ளது. சுனாமியாவில் பாதிக்கப்பட்டவர்களுடைய ஒப்புகை செலுத்துகின்ற வகையில் இந்த கட்டிடம் அமைந்துள்ளது. பாதிக்கப்பட்டோரின் பெயர்கள் அருங்காட்சியகத்தின் உள் அறைகளில் சுவரில் பொறிக்கப்பட்டுள்ளது. மேலும் மேலும் சுனாமியிலிருந்து தப்பித்த உள்ளூர் சமூகத்தின் எஞ்சியிருக்கும் உறுப்பினர்களின் பெயர்களும் அதில் பொறிக்கப்பட்டுள்ளன. இறந்தவர்களுக்கு ஒரு நினைவுச்சின்னமாக மட்டும் அது அமைதுவிடவில்லை. அதன் பங்கிற்கு மேலதிகமாக ஒரு சிறப்பு அங்கு காணப்படுகிறது. எதிர்காலத்தில் இதுபோன்ற பேரிடர் நிகழ்வுகளிலிருந்து தஞ்சமடையும் இடத்தையும் இந்த அருங்காட்சியகம் வழங்கியுள்ளது என்பது முக்கியமானதாகும்.